Doblin

Doblin ( Döbeln) je wulke wokrjesne město w srjedźosakskim wokrjesu. Leži w srjedźosakskej pahórčinje w šěrokej kótlinje Freibergskeje Modłeje, něhdźe w srjedźišću třiróžka Drježdźany−Lipsk−Kamjenica.

 Stawizny 
Sydlišćo nastawaše po 1200 pódla staršeho hroda, kotryž běše ze srjedźišćom w 10. lětstotku załoženeho hrodowskeho wobwoda. Prěnje naspomnjenje hroda jako Doblin pochadźa z lěta 981, hdyž bu hromadźe z wokolinu wot kejžora Oty II. Memlebenskemu klóštrej darjeny. Wokoło lěta 1220 dósta městno měšćanske prawa. Doblinski hród bu najskerje w lěće 1450 přez Čechow zničeny.

W Sydomlětnej wójnje wojowachu Prusy a Rakušenjo w lěće 1762 blisko Doblina. To bě jeničke znate wójnske rozestajenje we wokolinje města. W Druhej swětowej wójnje wosta Doblin nimale njewobškodźeny a bu 6. meje 1945 wot zwjazkarjow wobsadźeny.

 Žórła 

 Wotkaz 

Kategorija:Město w Sakskej
Kategorija:Sydlišćo we wokrjesu Srjedźna Sakska
Kategorija:Sydlišćo při Freibergskej Modłeji
Kategorija:Prěnje naspomnjenje 981
Kategorija:Wulke wokrjesne město w Sakskej